S-593/2011

Mál þetta, sem dómtekið var 17. maí 2011, er höfðað með ákæru útgefinni af lögreglustjóranum á höfuðborgarsvæðinu 12. apríl 2011, á hendur B-kk-þgf L-kk-þgf Þ-kk-þgf, kt. 000000-0000, Fífuseli 39, Reykjavík, fyrir eftirtalin fíkniefnalagabrot:

1. Með því að hafa þriðjudaginn 17. febrúar 2009, í bílskúr að Kambsvegi 5, í Reykjavík, haft í vörslum sínum í sölu- og dreifingarskyni 15 kannabisplöntur, 254,40 g af kannabisstönglum og 3.302 g af kannabislaufum, og hafa um nokkurt skeið fram til þessa dags ræktað greindar plöntur.

Telst þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Með því að hafa mánudaginn 2. mars 2009, að Vesturbergi 6 í Reykjavík, haft í vörslum sínum í sölu- og dreifingarskyni 279 kannabisplöntur, og hafa um nokkurt skeið fram til þessa dags ræktað greindar plöntur.

Telst þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Með því að hafa miðvikudaginn 11. mars 2009, að Skipasundi 81 í Reykjavík, haft í vörslum sínum í sölu- og dreifingarskyni 210 kannabisplöntur og 13,49 g af maríhúana, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Með því að hafa laugardaginn 18. apríl 2009, á skemmtistaðnum London – Reykjavík, að Tryggvagötu 22 í Reykjavík, haft í vörslum sínum 0,81 g af kókaíni, sem lögreglumenn fundu við leit á ákærða.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

5. Með því að hafa þriðjudaginn 26. maí 2009, að Fífuseli 7 í Reykjavík, haft í vörslum sínum 3,17 g af amfetamíni og 1,42 g af tóbaksblönduðu kannabisefni, sem lögreglumenn fundu við leit.

Telst þetta brot varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á ofangreindum haldlögðum fíkniefnum, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á óskilgreindum efnum sem hald var lagt á í málum 007-2009-9857 og 007-2009-31689, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og anabólískum sterum sem lagt var hald á í máli 007-2009-14971, samkvæmt 2. mgr. 68. gr. lyfsölulaga nr. 30/1963 og 4. mgr. 48. gr. lyfjalaga nr. 93/1994. Jafnframt er krafist upptöku á 38 gróðurhúsalömpum, 22 álbökkum, 4 ljósaperum og 4 brúsum af blómaáburði sem haldlagðir voru, skv. 7. mgr. 5. gr. sömu laga.

Verjandi ákærða krefst vægustu refsingar er lög leyfa og að dæmd refsing verði bundin skilorði. Þá krefst verjandi hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1974. Samkvæmt sakavottorði hefur ákærða nokkrum sinnum frá árinu 2005 verið gerð sektarrefsing vegna brota gegn lögum um ávana- og fíkniefni, umferðarlögum og hegningarlögum. Hinn 5. mars 2010 var ákærði dæmdur í 15 mánaða fangelsi fyrir húsbrot, rán, eignaspjöll, tilraun til fjárkúgunar og brot gegn lögum um ávana- og fíkniefni. Brot þau sem ákærði er sakfelldur fyrir í máli þessu framdi hann fyrir uppkvaðningu síðastnefnds dóms, sem og sektargerðar sem hann gekkst undir vegna umferðarlagabrots 28. maí 2009. Er því um hegningarauka að ræða og verður refsing tiltekin eftir reglum 77. og 78. gr. almennra hegningarlaga. Við ákvörðun refsingar verður horft til þess að ákærði hefur játað brot sín greiðlega. Þá er nokkuð liðið frá því er ákærði framdi brotin, en dráttur á meðferð málsins hjá lögreglu hefur ekki verið skýrður. Á hinn bóginn er til þess að líta að brotin voru umfangsmikil og framin í hagnaðarskyni. Samkvæmt öllu framansögðu þykir refsing ákærða hæfilega ákveðin fangelsi í 9 mánuði. Gefur umfang og eðli brotanna ekki tilefni til að skilorðbinda refsingu.

Ákærði sæti upptöku á 504 kannabisplöntum, 254,40 g af kannabisstönglum, 3.302 g af kannabislaufum, 13,49 g af maríhúana, 0,81 g af kókaíni, 3,17 g af amfetamíni, 1,42 g af tóbaksblönduðu kannabisefni, 147 fræjum, 47 ml af anabólískum sterum, 38 gróðurhúsalömpum, 22 álbökkum, 4 ljósaperum og 4 brúsum af blómaáburði, samkvæmt lagaákvæðum sem í ákæru greinir.

Ákærði greiði 480.637 krónur í sakarkostnað, þ.m.t. þóknun skipaðs verjanda síns, B-kk-ef H-kk-ef hrl., 75.300 krónur að meðtöldum virðisaukaskatti.

Af hálfu ákæruvaldsins flutti málið A-kvk-nf B-kvk-nf A-kvk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóm þennan.

Dómsorð:

Ákærði, B-kk-nf L-kk-nf Þ-kk-nf, sæti fangelsi í 9 mánuði.

Ákærði sæti upptöku á 504 kannabisplöntum, 254,40 g af kannabisstönglum, 3.302 g af kannabislaufum, 13,49 g af maríhúana, 0,81 g af kókaíni, 3,17 g af amfetamíni, 1,42 g af tóbaksblönduðu kannabisefni, 147 fræjum, 47 ml af anabólískum sterum, 38 gróðurhúsalömpum, 22 álbökkum, 4 ljósaperum og 4 brúsum af blómaáburði, samkvæmt lagaákvæðum sem í ákæru greinir.

Ákærði greiði 480.637 krónur í sakarkostnað, þ.m.t. málsvarnarþóknun skipaðs verjanda síns, B-kk-ef H-kk-ef hrl., 75.300 krónur.

R-kvk-nf H-kvk-nf